এবার ভাঙন যুক্তরাজ্যে? ব্রিটেন থেকে বেরিয়ে যাবে স্কটল্যান্ড ও আয়ারল্যান্ড? | Scotland and Northern Ireland threaten independence from UK after Brexit vote - Bengali Oneindia
8 min ago খাদ্যসাথী প্রকল্পের আটা পাচার হচ্ছে ঝাড়খণ্ডের পশু খামারে
| Published: June 24 2016, 15:03 [IST]
লন্ডন, ২৪ জুন : ব্রেক্সিট ভোটের পরই নয়া তরজা শুরু হয়েছে যুক্তরাজ্যে। গোটা ঘটনার পরে প্রধানমন্ত্রী পদ থেকে সরে যাওয়ার কথা ইতিমধ্যেই জানিয়ে দিয়েছেন ডেভিড ক্যামেরন। অক্টোবরের মধ্যেই পদ ছাড়বেন তিনি। অন্যদিকে ব্রিটেন থেকে বেরিয়ে ইউরোপীয় ইউনিয়নে থেকে যাওয়ার হুমকি দিয়েছে উত্তর আয়ারল্যান্ড ও স্কটল্যান্ড।
ইউরোপীয় ইউনিয়নে থেকে যাওয়া বা বেরনো নিয়ে হওয়া গণভোটে ইংল্যান্ড, আয়ারল্যান্ড, ওয়েলস ও স্কটল্যান্ডের বাসিন্দারা ভোট দিয়েছেন। কারণ এদের নিয়েই গঠিত যুক্তরাজ্য বা গ্রেট ব্রিটেন। তবে অভিযোগ, স্কটিশ ও আইরিশরা বেশিরভাগ ইউনিয়নে থেকে যাওয়ার পক্ষে ভোট দিলেও উল্টো ভোট দিয়েছেন ইংল্যান্ডবাসী।
ফলাফলের পরে ক্ষোভ তৈরি হয়েছে এই দুটি দেশে। ইউরোপীয় ইউনিয়নে থাকলেই স্কটল্য়ান্ড ও আয়ারল্য়ান্ড সুরক্ষিত থাকবেন বলে মনে করছেন একটা অংশ। আয়ারল্য়ান্ডের রাজনৈতিক দল সিন ফিন নিজেদের বক্তব্যে জানিয়েছে, আয়ারল্যান্ডের রাজনৈতিক ও অর্থনৈতিক বিষয়ে কথা বলার অধিকার হারিয়েছে ব্রিটিশ সরকার।
অন্যদিকে স্কটিশ ন্যাশনাল পার্টির নেত্রী নিকোলা স্টার্জন জানিয়েছেন, স্কটল্যান্ড ইউরোপীয় ইউনিয়নে থাকতে চেয়েই ভোট দিয়েছে। কারণ স্কটল্যান্ডের ভবিষ্যৎ ইউরোপীয় ইউনিয়নেই রয়েছে।
ভোটের ফলাফল থেকেই স্পষ্ট ঠিক কি চাইছে স্কটল্যান্ডের মানুষ। কারণ ইউনিয়নে থেকতে চেয়ে সবচেয়ে বেশি ভোট স্কটল্যান্ডের মানুষই দিয়েছে। পাশাপাশি আয়ারল্যান্ডও ইউরোপীয় ইউনিয়নে থেকে যাওয়ার পক্ষেই বেশি করে ঝুঁকছে বলে উঠে এসেছে।
অন্যদিকে বিখ্যাত হ্য়ারি পটার সিরিজের লেখিকা জেকে রাউলিং জানিয়েছেন, স্কটল্যান্ড এবার স্বাধীনতা চাইছে। এবার দুটো ইউনিয়ন ভাঙার সময় এসেছে। ইউরোপীয় ইউনিয়ন ভেঙে গিয়েছে। এবার যুক্তরাজ্যও ভেঙে দেওয়া হোক, এমনটাই তিনি চান বলে জানিয়েছেন রাউলিং।
Story first published: Friday, June 24, 2016, 15:03 [IST]